[{"text_idx": "#000000", "text": "Plifortigo de la subregiona ekonomia kunlaboro de la Granda Mekongo"}, {"text_idx": "#000001", "text": "En la jaro 1992, je la iniciato de la Azia Disvolva Banko, C\u0302inio, Birmo, Laoso, Tajlando, Kambog\u0302o kaj Vjetnamio oficiale lanc\u0302is la kunlaboron de Granda Mekonga Subregiono konatan kiel la mekanismon de GMS. De la lastaj 22 jaroj, la kunlaboro de GMS ig\u0302is modelo por la internacia kunlaboro kaj servas kiel grava movforto por profundigi la regionan ekonomian integrig\u0302on en Sudorienta Azio. Krome estis establitaj novaj konsultaj kaj reciprok-utilaj formoj inter pluraj kunlaboraj grupoj, forumoj kaj mekanismoj."}, {"text_idx": "#000002", "text": "De post komenco de la kunlaboro de GMS, la landoj en la kunlabora regiono multe pliigis sian komercadon kun C\u0302inio. En la jaro 2012, C\u0302inio faris importadon el Laoso kun la valoro entute je 791 milionoj da usonaj dolaroj kaj el Birmo entute je 2.214 miliardoj da usonaj dolaroj. Nur en marto de 2012, C\u0302inio importis el Tajlando varojn en la valoro je 3.551 miliardoj da usonaj dolaroj, inter kiuj la plejparto estis mas\u0302inaroj. En decembro de 2012, C\u0302inio importis el Vjetnamio varojn entute je 1.591 miliardoj da usonaj dolaroj kaj kies plejparto estis elektronikaj objektoj."}, {"text_idx": "#000003", "text": "La kunlaboro de GMS kontribuas ankau\u0306 al la disvolvo de la turismado en la rilataj landoj. Por s\u0302ang\u0302i la simplan vojag\u0302an manieron nur per aviadilo al Tajlando, la turisma au\u0306toritato de Tajlando planas lanc\u0302i kvin novajn turismajn itinerojn surtere de C\u0302inio al Tajlando kun la celo altiri c\u0302inajn turistojn el sukokcidenta C\u0302inio en la nordan kaj nordorientan partojn de Tajlando. En la komenco de la jaro 2014 la turisma au\u0306toritato de Tajlando anoncis, ke la nombro de c\u0302inaj turistoj al Tajlando multig\u0302is de 2.7 milionoj en la jaro 2012 al 4.7 milionoj en la jaro 2013, kun la kresko je 68%, kaj C\u0302inio estas la lando el kiu venis la plej multaj turistoj al Tajlando."}, {"text_idx": "#000004", "text": "La turisma ministro de Kambog\u0302o diris en la komenco de la kuranta jaro, ke en la jaro 2013 Kambog\u0302o akceptis 470 mil c\u0302inajn turistojn, kaj tiu c\u0302i nombro grandig\u0302is je 38.7% kompare kun la sama periodo de la pasinta jaro."}, {"text_idx": "#000005", "text": "La plej fres\u0302a dokumento fare de la G\u0302enerala Statistika Oficejo de Vjetnamio montras ke en unuaj sep monatoj de la jaro 2014, Vjetnamio ricevis 4.8526 milionojn da fremdlandaj turistoj, kun la kresko je 15.6% kompare kun la sama periodo de la pasinta jaro."}, {"text_idx": "#000006", "text": "Samtempe pli kaj pli oftig\u0302as la kulturaj inters\u0302ang\u0302oj kaj kunlaboroj. En la jaro 2013, la nombro de eksterlandaj studentoj en Yunnan superis 30 mil, 80% el kiuj venis el Sudorienta Azio kaj Suda Azio. La Yunnan-a Universitato, la Yunnan-a Normala Universitato kaj Kunming-a Universitato de Scienco kaj Teknologio kune kun superaj lernejoj de sudorient-aziaj kaj sud-aziaj landoj establis intimajn rilatojn por la inters\u0302ang\u0302o kaj kunlaboro; la granda epopeo kanta kaj danca Rideto de Angkor kiu montras la historian kulturon de Vrah Vishnulok de Kambog\u0302o estis direktita de c\u0302ina reg\u0302isoro. En Kambog\u0302o g\u0302i estis prezentita pli ol mil fojojn dum tri jaroj; 70 mil laosaj televidil-uzantoj povas spekti 45 seriojn da c\u0302inaj ciferecaj televidaj programeroj."}, {"text_idx": "#000007", "text": "Kiel unu el la plej c\u0302efaj kaj avangardaj unuoj de C\u0302inio kiuj partoprenas en la kunlaboro de GMS, la provinco Yunnan aktive antau\u0306enpus\u0302as disvolvon de la plibonigita versio de GMS kaj akcelas perfektigon de la mekanismo de la regiona kunlaboro."}, {"text_idx": "#000008", "text": "Redaktoroj: Zhuang Shuang kaj Wang Lihua"}]